На основу члана 37. Статута Града Ниша, ("Службени лист Града Ниша", број 88/2008) и члана 9. Одлуке о Народном универзитету Ниш ("Службени лист Града Ниша", број 65/2003, 5/2005 и 94/10),

 Скупштина Града Ниша, на седници одржаној \_\_\_\_\_\_\_\_\_ 2013. године донела је

**Р Е Ш Е Њ Е**

 I **ДАЈЕ СЕ САГЛАСНОСТ** на План и програм рада са финансијским планом „Народног универзитета“ Ниш за 2013. годину број 01-176/1, који је усвојио Управни одбор Установе на седници одржаној дана 18.1.2013.године.

 II План и програм рада са финансијским планом „Народног универзитета“ Ниш за 2013. годину реализоваће се у складу са финансијским планом ове Установе за 2013. годину.

 III Решење доставити „Народном универзитету“ Ниш, Управи за образовање, културу, омладину и спорт и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_

У Нишу, \_\_\_\_\_\_\_\_\_

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

 Управни одбор Установе "Народни универзитет" Ниш, на седници одржаној дана 18.1.2013. године донео је План и програм рада са финансијским планом „Народног универзитета“ Ниш за 2013. годину број 01-176/1 од 18.1.2013.године.

 У Програму су дати уводне напомене, метод и организација израде, циљеви доношења, организација рада, преглед планова и програма по организационим јединицама, посебни део Програма и закључак.

 Кроз преглед реализације по организационим јединицама дати су план и програм центра за учење страних језика и центра за пословну едукацију, менаџмент, стручно и остале облике оспособљавања, са финансијским планом и освртом на инвестициону, кадровску и политику расподеле.

 Установа "Народни универзитет" Ниш није индиректни корисник буџета Града и у потпуности се финансира из сопствених прихода, тако да је саставни део Програма и финансијски план Установе.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на План и програм рада "Народног универзитета" Ниш са финансијским планом за 2013. годину.

 По овлашћењу-Начелник

 Управе за образовање, културу,

 омладину и спорт

 \_\_\_\_\_\_\_\_\_\_\_\_\_\_\_

 Јелица Велаја